 Sidaas darteed waqtigaas dheer oo ay nimankani afduubka ku haystaan ummadda ayaa u ogolaaday in ay waxii ay doonaan sameeyaan sharaftii iyo qaranimadii soomaaliyeedna dhulka ku sii xabaalaan, waxay ku kaceen fal kasta oo waxshnimo ah sida dilka iyo xasuuqa maatida, dabargoynta indheergaradka, marin habaabinta dhalinyarada, xaalufinta kheyraadka dalka, abuuridda iyo ka ganacsiga muqadaraadka, ku aasidda sunta iyo haraaga kiimikada badda iyo berriga soomaaliyeed iyo afduubka kuwa u shaqaalaha samafalka soomali iyo ajnabi,waxayna soo baxeen iimaan laaweyaal u soo taagan baabainta dadkooda iyo dalkooda, sidaa darteed markii ay wax kasta oo muuqda dabarjareen ayaad arkeysaa in qaarkoodau soo jeesteen in ay ka been sheegaan ama ayba masaxaan taarikhihii sooyaalka ahaa ee ay ummaddu laheyd, taasoo aan tusaale ugu soo qaadan karno wareysi uu maalin dhaweyd bixiyey mid ka mid ah kuwii ugu raadka dambeeyey dagaal-oogayaasha isagoo mar wax la weydiiyey maalmaha1da LUULIYO IYO 26ka JUUN oo ah maalmo ay xusuustoodu ku weyn tahay soomali kasta oo fahmaya waxa ay xoriyadi tahay, ku sifeeyey in maalmahaasi ay yihiin maalmo masiibo oo raad xun ku reebay ummadda soomaaliyeed isagoo la simaya 21 Oktoobar, waaba yaabe maalintee ayuu ku badalan lahaa maamlahaas sharafta iyo xurmada leh, ee aanay jirin cid dafiri karta qiimahooda. 